Giuseppe Finzi (υποβρύχιο)

Το Giuseppe Finzi ήταν ένα από τα τρία υποβρύχια κλάσης Calvi που ναυπηγήθηκαν για το Ιταλικό Βασιλικό Ναυτικό (Regia Marina) τη δεκαετία του 1930. Ολοκληρώθηκε το 1936 και πραγματοποίησε πολεμικές περιπολίες στο πλαίσιο της υποστήριξης που παρείχε η Φασιστική Ιταλία στα χρόνια του Ισπανικού Εμφυλίου Πολέμου στην πλευρά των ΄Εθνικιστών. Έπειτα από την είσοδο της Ιταλίας στον Β΄ Παγκόσμιο Πόλεμο, το Giuseppe Finzi έδρασε στον Ατλαντικό όπου βύθισε πέντε συμμαχικά πλοία. Το 1943 ξεκίνησε η μετατροπή του σε μεταγωγικό υποβρύχιο, εργασία που δεν είχε ολοκληρωθεί τον Σεπτέμβριο του έτους αυτού όταν συνθηκολόγησε η Ιταλία. Στη συνέχεια πέρασε στην κατοχή των Γερμανών που το ονόμασαν UIT-21. Οι Γερμανοί το βύθισαν τον Αύγουστο του 1944 για να μην πέσει στα χέρια των Συμμάχων.

 Περιγραφή 

Τα υποβρύχια της κλάσης Calvi ήταν βελτιωμένες και μεγαλύτερων διαστάσεων εκδοχές των υποβρυχίων της προγενέστερης κλάσης Balilla. Το εκτόπισμά τους 1549 t (1525 LT) στην επιφάνεια και 2061 t (2028 LT) σε κατάδυση. Είχαν μήκος 84,3 m, πλάτος 7,7 m και βύθισμα 5,2 m. Μπορούσαν να επιχειρούν σε βάθος έως και 90 m και το πλήρωμά τους αποτελούνταν από 77 αξιωματικούς, υπαξιωματικούς και ναύτες.Chesneau, p. 305

Στην επιφάνεια προωθούνταν από δύο ντιζελοκινητήρες που μπορούσαν να αποδώσουν έως και 2200 bhp. Εν καταδύσει το προωστικό έργο αναλάμβαναν δύο ηλεκτροκινητήρες των 900 hp. Μπορούσαν να φθάσουν τους 16,8 kn στην επιφάνεια και τους 7,4 kn σε κατάδυση. Αντιστοίχως η ακτίνα δράσης ήταν  με ταχύτητα πλεύσης 8 kn και  με ταχύτητα πλεύσης 3 kn.Bagnasco, p. 152

Διέθεταν οκτώ τορπιλοσωλήνες των 533 mm, τέσσερις στην πλώρη και ακόμη τέσσερις στην πρύμνη με αναχορηγία 16 τορπιλών. Επίσης διέθεταν δύο πυροβόλα των 120 mm με τα οποία μπορούσαν να πλήττουν στόχους όταν ήταν στην επιφάνεια καθώς και δύο δίδυμα πολυβόλα των 13,2 mm για αντιαεροπορική προστασία.

 Επιχειρησιακή ιστορία 
Η ναυπήγηση του Giuseppe Finzi άρχισε το 1932 στις εγκαταστάσεις της Odero-Terni-Orlando (OTO) στο Μουτζιάνο (Muggiano) στην περιοχή της Λα Σπέτσια. Καθελκύστηκε στις 29 Ιουνίου 1935 και ολοκληρώθηκε το επόμενο έτους. Μεταξύ 15ης Αυγούστου και 4ης Σεπτεμβρίου πραγματοποίησε περιπολία στα ανοικτά της Βαλένθια και επιχείρησε ανεπιτυχώς να τορπιλίσει το αντιτορπιλικό των Δημοκρατικών Alsedo. Στην ίδια περιπολία αποπειράθηκε επίσης να τορπιλίσει ένα εμπορικό πλοίο.Frank, p. 96

 Β΄ Παγκόσμιος Πόλεμος 
Η πρώτη περιπολία του Finzi έπειτα από την είσοδο της Ιταλίας στον παγκόσμιο πόλεμο ξεκίνησε στις 5 Ιουνίου και ολοκληρώθηκε στις 10 Ιουλίου 1940. Απέπλευσε από το Κάλιαρι για να πραγματοποιήσει έξοδο στον Ατλαντικό. Στις 7 Σεπτεμβρίου 1940 άρχισε η δεύτερη πολεμική περιπολία. Διέσχισε τα στενά του Γιβραλτάρ στις 13 Σεπτεμβρίου και έφτασε στο κατεχόμενο από τους Γερμανούς Μπορντώ στις 29 του μηνός αυτού. Ο ναύαρχος Ντένιτς επισκέφθηκε το Giuseppe Finzi στις 30 Σεπτεμβρίου για να καλωσορίσει τους Ιταλούς ναυτικούς. Η τρίτη περιπολία του Finzi ήταν στα ανοικτά των Βρετανικών Νήσων και διήρκεσε από τις 24 Οκτωβρίου μέχρι τις 4 Δεκεμβρίου 1940. Η τέταρτη αποστολή ήταν μεταξύ 10 Μαρτίου και 17 Απριλίου 1941 στα ανοικτά των Καναρίων και η πέμπτη πραγματοποιήθηκε τον Αύγουστο στα ανοικτά του Γιβραλτάρ. Κατά τη διάρκεια της έκτης του αποστολής, μεταξύ 7 και 29 Δεκεμβρίου 1941, διέσωσε ναυαγούς από το γερμανικό επιδρομικό Atlantis από κοινού με τα υποβρύχια Pietro Calvi και Enrico Tazzoli. 

Το Finzi συμμετείχε επίσης στην Επιχείρηση Neuland, που αποσκοπούσε να πλήξει την εμπορική ναυτιλία των Συμμάχων στην Καραϊβική. Απέπλευσε στις 6 Φεβρουαρίου 1942 και επέστρεψε στη βάση του την 31η Μαρτίου. Ακολούθησε η όγδοη αποστολή, μεταξύ 6ης Ιουνίου και 18ης Αυγούστου 1942, ξανά στην Καραϊβική. Η επόμενη αποστολή ματαιώθηκε εξαιτίας μηχανικών προβλημάτων ενώ έπλεε προς την Βραζιλία. Η μετατροπή του σε μεταγωγικό ήταν εν εξελίξει όταν υπεγράφη η ανακωχή του Κασιμπίλε και δεν ολοκληρώθηκε ποτέ. Πέρασε στην κατοχή των Γερμανών στις 9 Σεπτεμβρίου 1943 που το μετονόμασαν σε UIT21. Το βύθισαν  στις 25 Αυγούστου 1944 για να μην πέσει στα χέρια των Συμμάχων.Gröner, p. 109

 Παραπομπές 

 Βιβλιογραφία 









Κατηγορία:Υποβρύχια κλάσης Calvi
Κατηγορία:Ιταλικά υποβρύχια του Β΄ Παγκοσμίου Πολέμου